Ego Guillelmus, Dei gratia Bituricensis archiepiscopus, Aquitaniarum primas, notum esse volumus presentibus et futuris quod Garnerius de Boginis, in nostra presentia constitutus, quitavit dilecto nostro Seguino de Cloer pro damnis quae ei in depredatione et redemptione Petri Pastorelli intulerat; omnes heredes Pastorelli, patris Petri Pastorelli et heredes heredum in eperpetuum ad opus ecclesiae Sancti Benedicti de Casa ad quem post ejus obitum revertentur, excepta uxore Emerici de Aqua et heredibus suis quos vel predictus Seguinus vel ecclesia post ejus decessum habebit. Ad majorem autem evidentiam et firmitatem presentem cartam fieri fecimus et sigilli nostri appositione munire. Anno Domini 1207. Sigillatum.